ANC vir miljoene gedagvaar | Maroela Media
David Naidoo beskuldig die ANC dat die party nie vir die transaksie betaal het wat destyds met M&M Marquee aangegaan is nie.
Die transaksie sluit die huur van tafels, stoele, rusbanke, lugverkoeling, klank, 'n verhoog en BPP-toilette in.
The Star berig die ANC het ingestem om 50% van die rekening vooraf te betaal, 25% wanneer die meeste van die werk "voltooi, nagegaan en deur die ANC goedgekeur is", en 25% op die dag wanneer alles voltooi is.
Naidoo het die hof genader om druk op die party te plaas, aangesien hulle nog nie die skuld vereffen het nie.
"Ek beweer dat die respondent, ten minste, kommersieel insolvent is aangesien hy nie in staat is om sy skuld te betaal nie," voer hy in hofstukke aan.
Zweli Mkhize, tesourier-generaal van die ANC, het die eis as ligsinnig verwerp. Hy het gesê daar was 'n geskil oor wie die regmatige eienaar van die maatskappy was en dat Naidoo besig is om 'n kans te vat.